Biblioteca Nassional Universitaria ëd Turin

Dël 1723 a-i nass an contrà 'd Pò a Turin, vorsùa da Vitòrio Medeo II, la Biblioteca dla Real Università, ch'a cheuj ij lìber ëd proprietà dla comun-a ëd Turin, dl'Università e dla coron-a.
Ël patrimòni librari as agrandiss viaman ëd pì e ij 20 ëd gené dël 1876, për decret real, la biblioteca a gionta a sò nòm ël tìtol ëd Nassional.
Ant la neuit tra ij 25 e ij 26 ëd gené dël 1904, un feu a dësbla na part consistenta dël patrimòni, dzortut dij manuscrit.
Ant ël sécol ch'a fa XX a séguita l'agrandiment dle colession; ma pì che 15.000 volum a van perdù durant ël bombardament ëd Turin dj'8 dë dzèmber 1942.
Dël 1957 a ancamin-a la costrussion dla sede dël di d'ancheuj, an piassa Carl Albert, ch'a finiss ant ël 1973 e a l'é inaugurà ij 15 d'ótober ëd col ann.
Dal 1998 a l'é gestìa dal ministé dël Patrimòni e dj'Atività Colturaj.

Categorìa:Turin